
ԴՊՐԵՎԱՆՔԻ ՄԱՏԵՆԱՇԱՐ (2)
 
Մեծի Տանն Կիլիկիոյ կաթողիկոսութեան դպրեվանքի մատենաշարին երկրորդ հատորով կը հրատարակենք երկար տարիներու կրթա-կան մշակ Սարգիս Փանոսեանի Ազգային եւ միջազգային ընդհանուր զարգացման հարցումներ եւ պատասխաններ հատորը, այն հաստատ համոզումով, որ ան մասնաւորաբար հայ ուսանողութեան եւ ընդհան-րապէս հայ ընթերցողին մտահորիզոնին ընդարձակման ու տեղեկութ-իւններու վերաթարմացման պիտի ծառայէ։ 
Պարոն Սարգիսը ճանչցած եմ 1973–1974 տարեշրջանէն, երբ Դպրե-վանք մուտք գործեցի։ Այդ տարիներուն Ազգ. Մարտիկեան վարժարանը Անթիլիասի մայրավանքի շրջափակին մէջ կը գտնուէր եւ Պարոն Սարգիս նաեւ Դպրեվանքի ժառանգաւոր սաներուն եւ Ամերիկայի Միացեալ Նահանգներէն ժամանած քահանայացու տիրացուներուն կը դասաւան-դէր։ Երեք տարի առաջ, Ֆրէզնոյի մէջ դարձեալ տեսայ Պարոն Սարգիսը եւ ուրախացայ, որ հանգստեան կոչուելէն ետքն ալ գիրի ճամբով իր նուիրեալ ուսուցչութիւնը կը շարունակէ, որուն արգասիքն է այս հատորը։
Վստահ ենք, որ այս հատորը լիուլի իր նպատակին ծառայած պիտի ըլլայ եթէ ընթերցողին մէջ արթնցնէ յաւելեալ ծանօթութիւններ իմանալու փափաքը։ Ան նաեւ օժանդակ աղբիւր պիտի դառնայ մեր զարգացման մրցումներուն։ 
Շնորհակալութիւն կը յայտնեմ հոգեւոր եղբօրս՝ Հոգշ. Տ. Պարոյր Աբղ. Շէրնէզեանին, հատորին խմբագրութիւնը ստանձնելուն համար։
Կը հաւատամ, որ անկշռելի՜ սիրով հայ գրականութեան փարած մեր վաղամեռ հոգեւոր եղբօր հոգին պիտի խայտայ այս հատորին լոյս ընծայումով եւ ան իր յաւիտենական կայքէն եւս, Անդրանիկ Ծառուկ-եանին հետ Արարատի ուխտը մշտապէս վերանորոգելով, պիտի շարու-նակէ իր բամբ ձայնով մեզ գօտեպնդել. «Պիտի հասնինք, Սրբազան լեռ, կատարիդ»։

